רוני גמזו

פרופ' רוני גמזוּ (נולד ב־27 בינואר 1966) הוא מנהל בית החולים איכילוב מאז שנת 2015. בשנים 2010–2014 כיהן בתפקיד מנכ"ל משרד הבריאות. ב־23 ביולי 2020 מונה לראש תוכנית "מגן ישראל" ("פרויקטור הקורונה"), הממונה על המאבק בנגיף הקורונה בישראל. רוני גמזו נולד, גדל והתחנך בחולון. להורים יוצאי איראן. אביו השתלב בשוק הצורפות, והאם כעוזרת לגננת. שם משפחתו המקורי בילדותו היה גם זו לטובה. בשנים 1985–1988 שירת בצה"ל, בהתחלה בחיל ההנדסה הקרבית, ולאחר מכן נשלח לקורס חובשים. שם, לדבריו, נפתח בפניו תחום הרפואה. בהמשך התקדם לתפקיד מפקד הקורס, והשתחרר בתור קצין בדרגת סגן. בשנים 1988–1994 למד רפואה באוניברסיטת בן-גוריון בנגב ובאוניברסיטת תל אביב וקיבל תואר דוקטור לרפואה. את הסטאז' עבר בבית החולים איכילוב. בשנת 1996 קיבל תואר Ph.D על מחקר בתחום הפוריות, בשנת 1998 קיבל תואר MHA במנהל מערכות בריאות, בשנת 2002 קיבל תואר שני במנהל עסקים, ובשנת 2008 קיבל תואר ראשון במשפטים, כולם מאוניברסיטת תל אביב. בשנת 2016 נולדה לו וזוגתו קארן ברונר, מנהלת המחלקה לקידום בריאות באסותא, בת בכורה. בשנת 1997 החל התמחות בגינקולוגיה ומיילדות בבית החולים ליס לנשים וליולדות, וסיים אותה בשנת 2002. לאחר מכן, בשנים 2003–2005 השלים התמחות־על במִנהל רפואי בבית החולים איכילוב. בשנים 2007–2008 ביצע התמחות מחקרית בגינקולוגיה באוניברסיטת ראדבוד שבהולנד. ב־2002, בעודו מתמחה, מונה לסמנכ"ל לכלכלה רפואית בבית החולים איכילוב, ובשנת 2008 מונה למנהל בית החולים הכללי באיכילוב. במאי 2010 מינה אותו סגן שר הבריאות יעקב ליצמן למנכ"ל משרד הבריאות. בתקופת כהונתו אירעה שביתת הרופאים בישראל, ובתחילת 2014 פקד את המרכז הרפואי הדסה משבר כספי, שהוביל לצו הקפאת הליכים למרכז. ב־6 בספטמבר 2015 מונה למנכ"ל איכילוב, המרכז הרפואי בתל אביב ע״ש סוראסקי. בשנת 2014–2015 כיהן בתפקיד בכיר בחטיבת הבריאות של הארגון OECD, ובשנים 2015–2017 היה מנהל התוכנית הלאומית לבריאות דיגיטלית במשרד הבריאות. גמזו מכהן כפרופסור חבר בפקולטה לרפואה ובבית הספר לבריאות הציבור, וכפרופסור מן המניין בפקולטה לניהול, כולם באוניברסיטת תל אביב. גמזו כיהן כסמנכ"ל כלכלה רפואית בבית החולים איכילוב, המרכז הרפואי תל אביב ע"ש סוראסקי (2002–2008), כמנהל בית החולים הכללי באיכילוב (2008–2010), כמנכ"ל משרד הבריאות (2010–2015), וכמנכ"ל בית החולים איכילוב (2015–היום). במקביל לתפקידו כמנכ"ל איכילוב, שימש בתפקיד מנהל התוכנית הלאומית לבריאות דיגיטלית במשרד הבריאות בשנים 2015–2017, ובשנת 2019 כיהן כיו"ר ועדת סל התרופות. באפריל 2020 מונה לאחראי לטיפול בבתי האבות בישראל במסגרת ההתמודדות עם נגיף הקורונה. הוא הקים את פרויקט "מגן אבות ואמהות" להגנה על אנשי גיל הזהב מהקורונה. ב־23 ביולי 2020 מונה גמזו לפרויקטור הלאומי לנגיף הקורונה לתקופה של שלושה וחצי חודשים, במסגרת ההתמודדות עם נגיף הקורונה. הוא עזב זמנית את תפקידו באיכילוב ובמקומו מונו גיל פייר ויצחק שפירא. בצוות המטה הרפואי של גמזו היו חברים ראש מטה הקורונה באיכילוב פרופ' עידית מטות, מנהל המחלקה לטיפול נמרץ בבית החולים בילינסון פרופ' פייר זינגר ומנהל בית החולים לילדים בשיבא ד"ר איתי פסח. לצדם נמצאים גם מנכ״ל הדסה פרופ' זאב רוטשטיין, מנכ"ל משרד הבריאות לשעבר גבי ברבש, המשנה למנכ"ל שיבא פרופ' ארנון אפק, מנכ"ל אסותא פרופ' שוקי שמר וסגן מנכ"ל משרד הבריאות בעז לב. עלייה מחודשת בתחלואה הובילה בספטמבר 2020 להחלטת ממשלה, בהמלצתו של גמזו, על סגר בתקופת חגי תשרי. בנובמבר 2020 סיים את כהונתו כפרויקטור ארצי למאבק בקורונה וחזר לנהל את בית החולים איכילוב. בספטמבר 2022 הודיע על פרישתו מתפקידו כמנכ"ל איכילוב, ואמר שיישאר בבית החולים בתפקיד הדומה ליו"ר. ב-21 ביולי 2024 הודיע להנהלת בית החולים איכילוב שיסיים את תפקידו. מדיה וקבצים בנושא רוני גמזו בוויקישיתוף רוני גמזו, באתר המרכז הרפואי תל אביב עמיר קורץ, פרופ' רוני גמזו: "לצערי הגריאטרים המחוזיים היו די אנמיים עד השלב הזה. הם צריכים להתחיל להסתובב בשטח", באתר כלכליסט, 13 באפריל 2020 רז שכניק, הדבר האחרון שחיפשתי בגוגל? קורונה תאילנד, באתר "ידיעות אחרונות", 14 בפברואר 2020 מנכ"ל איכילוב נגד גנץ: "לא להפוך את מערכת הבריאות לכלי ניגוח פוליטי", באתר מעריב אונליין, 11 בפברואר 2020 נעמה סיקולר, ‏"מטריפה אותי המחשבה שאנשים ישמעו את הקמפיין של גנץ ויפחדו לבוא לביה"ח", באתר גלובס, 10 בפברואר 2020 הוועידה הכלכלית הלאומית 2019 – פרופ' רוני גמזו, באתר יוטיוב, 2 בספטמבר 2019 הילה ויסברג, ‏מה הסיכוי שרוני גמזו יצטרף לאורלי לוי; מנכ"ל איכילוב לא מסתיר את שאיפתו להיות שר הבריאות הבא, באתר גלובס, 5 בינואר 2019 יעקב אילון‏, "לאמיר פרישר-גוטמן היה סרטן, והוא קיבל את הטיפול הטוב ביותר, אבל יש מקום לפשרה", באתר וואלה, 21 ביוני 2018 דיאנה בחור ניר, הוריי כיבדו את רצוני לעסוק במקצוע אחר, אך אבא אמר: "חבל שלא שמרת על הצורפות, אפילו רק כתחביב", באתר כלכליסט, 16 בפברואר 2017 יורם יובל, שיחת נפש עם רוני גמזו, הטלוויזיה החינוכית, 21 ביוני 2016 קרן צור, ד"ר בריאות, באתר כלכליסט, 5 באוקטובר 2009 מתי טוכפלד, פרויקטור הקורונה: "כרגע צריך כמה שפחות לסגור", באתר ישראל היום, 23 ביולי 2020 שרית רוזנבלום, הפרויקטור, באתר "ידיעות אחרונות", 29 ביולי 2020 אלכסנדרה לוקש, אדיר ינקו, גמזו ל-ynet: "עזיבת גרוטו היא טלטלה, משרד הבריאות עובר אתגר מורכב", באתר ynet, 9 בנובמבר 2020 טל אריאל אמיר ואייל לוי, פרופ' רוני גמזו: "המגיפה לא תיעלם מחיינו, אז כל יום נספור מאומתים? הישראלים יודעים לעמוד במלחמות ובטילים, וגם בקורונה", באתר ישראל היום, 26 באוגוסט 2021 שלומית צור, מגדל לעובדים ותרומות של חברות היי-טק: התוכניות של האיש ש"חושב על ראשות עיריית ת"א", באתר TheMarker‏, 21 באפריל 2022 "עובדה", קשת 12, 5 באוגוסט 2020 ליאת רון, ‏פורטפוליו | ד"ר רוני גמזו, באתר גלובס, 19 במאי 2016 שרית רוזנבלום, "שנים ליוויתי אנשים אל תוך מימוש חלום ההורות. ותמיד הייתה לי צביטה קטנה בלב: כולם יולדים, ומה איתי?", באתר ynet, 10 ביוני 2016 עמיר קורץ, בעקבות הביקורת: משרד הבריאות מינה את מנכ"ל איכילוב לאחראי לטיפול בבתי האבות, באתר כלכליסט, 12 באפריל 2020 אדריאן פילוט, כלכליסט, נתנו לצה"ל לנצח את הקורונה – מאוחר מדי, באתר ynet, 6 בספטמבר 2020 אסטרטגיית הפרויקטור גמזו: "סגר זה תותח, האמצעי האחרון ביותר", באתר ynet, 23 ביולי 2020 בועז אפרת‏, המתנגדים לסגר, ואלו שאינם אופטימיים: כוורת הקורונה של גמזו, באתר וואלה, 29 ביולי 2020 יעל פרידסון, איתמר אייכנר, נתניהו לקראת הסגר: "מערכת הבריאות הניפה דגל אדום", באתר ynet, 13 בספטמבר 2020 קטי דור, "הייתי מת להמשיך יותר": פרופ' גמזו חוזר לאיכילוב, באתר כאן – תאגיד השידור הישראלי, 15 בנובמבר 2020 קורין אלבז-אלוש, פרופ' רוני גמזו הודיע: פורש מתפקידי כמנכ"ל איכילוב, באתר ynet, 21 בספטמבר 2022 אדיר ינקו, פרופ' גמזו הודיע לאיכילוב שיסיים את תפקידו - מי יחליף אותו?, באתר ynet, ‏21 ביולי 2024